### Beslutningstema

I denne sag skal det besluttes, om udkast til Erhvervs- og Turismestrategi kan godkendes. Udkastet er udarbejdet på baggrund af en proces, hvor erhvervs- og turismeaktører, uddannelsesinstitutioner og politikere har været involveret.

### Historik

Klima-, Vækst- og Udviklingsudvalget godkendte i januar 2023 en procesplan for udarbejdelse af kommende Erhvervsstrategi.

Det er hensigten, at erhvervs- og turismestrategien skal sætte retningen for vækst og udvikling i Tønder Kommune. Strategien skal samle de indsatser relateret til erhvervs- og turismeområdet, som Klima-, Vækst- og Udviklingsudvalget står i spidsen for jf. kompetenceplanen. Strategien bliver bl.a. retningsgivende for de resultatkontrakter, der indgås med hhv. Tønder Erhvervsråd og Rømø-Tønder Turistforening for 2024.

### Sagsfremstilling

Den 13. november blev holdt en workshop, hvor Kommunalbestyrelsen og en lang række interessenter inden for erhverv og turisme samt uddannelsesinstitutioner var inviteret til at give input til den kommende Erhvervs- og Turismestrategi.

Klima-, Vækst- og Udviklingsudvalget har tidligere udpeget følgende som overordnede temaer for workshoppen:

• Erhvervsfremme og –udvikling

• Turismeudvikling

• Grøn omstilling

• Uddannelse og arbejdskraft

• Infrastruktur

Klima-, Vækst- og Udviklingsudvalget har haft udkast til strategien til 1. behandling den 8. januar. Herefter har forvaltningen færdiggjort udkastet til Erhvervs- og [adresse]. Derudover er der udarbejdet en PIXI-udgave til at give et hurtigt overblik og en handleplan for 2024-2025.

I 2024 planlægges med en aktør-effektevaluering, som vil kunne medføre tilpasninger af Erhvervs- og Turismestrategien.

Tidsplan

|  |  |
| --- | --- |
| 8. januar | 1. behandling Klima-, Vækst- og Udviklingsudvalget |
| Januar | Sendes til drøftelse i Tønder Erhvervsråd, Rømø-Tønder Turistforening og Detailforum |
| 5. februar | Dialogmøder mellem Klima-, Vækst- og Udviklingsudvalget og hhv. Tønder Erhvervsråd og Rømø-Tønder Turistforening |
| 5. februar | 2. behandling Klima-, Vækst- og Udviklingsudvalget |
| 22. februar | Økonomiudvalget |
| 29. februar | Kommunalbestyrelsen |

### Indstilling Direktionen indstiller,

|  |  |
| --- | --- |
| at | Erhvervs- og [adresse] godkendes, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales, idet strategien tilrettes med de faldne bemærkninger.